Document ID: 32011R1359

REGULAMENTUL (UE) NR. 1359/2011 AL CONSILIULUI
din 19 decembrie 2011
de modificare a Regulamentului (UE) nr. 7/2010 privind deschiderea și modul de gestionare a unor contingente tarifare autonome ale Uniunii pentru anumite produse agricole și industriale
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 31,
având în vedere propunerea Comisiei Europene,
întrucât:
(1)
Pentru a asigura furnizarea neîntreruptă și în cantitate suficientă a anumitor mărfuri produse în cantitate insuficientă în Uniune și pentru a evita o perturbare a pieței în cazul anumitor produse agricole și industriale, au fost deschise contingente tarifare autonome prin Regulamentul (UE) nr. 7/2010 al Consiliului (1). Produsele din cadrul acestor contingente tarifare pot fi importate cu un nivel redus sau zero al taxelor. Din aceleași motive este necesară deschiderea, cu începere de la 1 ianuarie 2012, a unor noi contingente tarifare cu nivel zero al taxei pentru un volum corespunzător în cazul produselor cu numerele de ordine 09.2928 și 09.2929, prin introducerea produselor respective pe lista din anexa la Regulamentul (UE) nr. 7/2010.
(2)
Volumele contingentar pentru contingentele tarifare autonome cu numerele de ordine 09.2624 și 09.2640 sunt insuficiente în raport cu necesitățile industriei din Uniune pentru actuala perioadă contingentară, care se încheie la 31 decembrie 2011. Prin urmare, aceste volume contingentare trebuie mărite începând cu 1 iulie 2011.
(3)
Volumele contingentare pentru contingentele tarifare autonome cu numerele de ordine 09.2603, 09.2629, 09.2632, 09.2816 și 09.2977 ar trebui să fie înlocuite cu volumele indicate în anexa la prezentul regulament.
(4)
Nu mai este în interesul Uniunii să continue, în 2012, acordarea de contingente tarifare pentru produsele cu numerele de ordine 09.2815, 09.2841 și 09.2992, pentru care astfel de contingente au fost stabilite pentru 2011. Prin urmare, contingentele respective ar trebui închise cu începere de la 1 ianuarie 2012, iar produsele aferente acestora ar trebui eliminate din lista prevăzută în anexa la Regulamentul (UE) nr. 7/2010.
(5)
Având în vedere numărul mare de modificări care trebuie efectuate, anexa la Regulamentul (UE) nr. 7/2010 ar trebui să fie înlocuită integral, din motive de claritate.
(6)
Prin urmare, Regulamentul (UE) nr. 7/2010 trebuie modificat în consecință.
(7)
Întrucât contingentele tarifare trebuie să se aplice de la 1 ianuarie 2012, prezentul regulament ar trebui să se aplice cu începere de la aceeași dată și să intre în vigoare imediat,
ADOPTĂ PREZENTUL REGULAMENT:
Articolul 1
Anexa la Regulamentul (UE) nr. 7/2010 se înlocuiește cu textul din anexa la prezentul regulament.
Articolul 2
Începând cu 1 iulie 2011, în anexa la Regulamentul (UE) nr. 7/2010:
-
volumul contingentar pentru contingentul tarifar autonom cu numărul de ordine 09.2624 se stabilește la 950 de tone;
-
volumul contingentar pentru contingentul tarifar cu numărul de ordine 09.2640 se stabilește la 11 000 de tone.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Se aplică începând cu data de 1 ianuarie 2012, cu excepția articolului 2 care se aplică de la 1 iulie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2011.

Labels: 3
1
6